钦定古今图书集成/明伦汇编/闺媛典/第146卷 > 张淮妻卢氏
## 钦定古今图书集成/明伦汇编/闺媛典/第146卷 > 张淮妻卢氏

按《无极县志》：卢氏，庠生张淮妻。正德三年，淮亡无嗣，
二女在抱。舅姑谓卢曰：“汝青年无子，虽有二女，缓急
何益？吾二人未老，可抚二女，汝其图之。”卢泣曰：“舅姑
家世清白，妇之父母择而归焉。今夫不幸，妇岂有异
志以辱其世哉？”舅姑从之，以节终。

家贫，纺绩自给，毁容自矢，抚子成立，姻党皆呼曰“节
嫂。”正德中，为流贼所获，欲杀之，子母相与争死，贼俱
释焉，年七十终。